CELEX: C2006/108/19
Language: fi
Date: 2006-05-06 00:00:00
Title: Asia C-133/06: Kanne  8.3.2006  — Euroopan parlamentti v. Euroopan unionin neuvosto

6.5.2006   
            
            
               FI
            
            
               Euroopan unionin virallinen lehti
            
            
               C 108/12
            
         Kanne 8.3.2006 — Euroopan parlamentti v. Euroopan unionin neuvosto
   (Asia C-133/06)
   (2006/C 108/19)
   Oikeudenkäyntikieli: ranska
   Asianosaiset
   
      Kantaja: Euroopan parlamentti (asiamiehet): H. Duintjer Tebbens, A. Caiola ja A. Auersperger Matić)
   
      Vastaaja: Euroopan unionin neuvosto
   Vaatimukset
   
               —
            
            
               Pakolaisaseman myöntämistä tai poistamista koskevissa menettelyissä jäsenvaltioissa sovellettavista vähimmäisvaatimuksista 1 päivänä joulukuuta 2005 annetun neuvoston direktiivin 2005/85/EY (1) 29 artiklan 1 ja 2 kohta ja 36 artiklan 3 kohta on kumottava EY 230 artiklan mukaisesti
            
         
               —
            
            
               Toissijaisesti direktiivi 2005/85/EY on kumottava kokonaisuudessaan
            
         
               —
            
            
               Vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Euroopan parlamentti vetoaa kanteensa tueksi neljään kanneperusteeseen: EY:n perustamissopimuksen rikkominen, kyseisten säännösten antamista koskevan neuvoston toimivallan puuttuminen, olennaisen menettelymääräyksen rikkominen, tarkemmin ottaen riidanalaisten säännösten perustelemattomuus, ja yhteistyövelvoitteen laiminlyöminen.
   Kun neuvosto on varannut itselleen turvallisten alkuperämaiden yhteisen vähimmäisluettelon ja turvallisten eurooppalaisten kolmansien maiden luettelon laatimisen ja muuttamisen kuulemismenettelyssä, se on rikkonut EY 67 artiklan 5 kohdan ensimmäistä luetelmakohtaa, jossa säädetään yhteispäätösmenettelyn käyttämisestä sen jälkeen, kun on annettu yhteisön säädökset, joissa määritellään keskeiset periaatteet ja yhteiset säännöt turvapaikka- ja maahanmuuttopolitiikan alalla. Neuvostolla ei ole toimivaltaa vahvistaa johdetun oikeuden säädöksessä oikeusperustaa, jonka nojalla on tarkoitus antaa myöhemmin johdetun oikeuden säädöksiä, jotka eivät ole toimeenpanosäädöksiä.
   Neuvosto ei ole myöskään perustellut oikeudellisesti riittävällä tavalla tätä neuvoston direktiivin 2005/85/EY 29 artiklan 1 ja 2 kohdan ja 36 artiklan 3 kohdan sisältämää lainsäädäntöä koskevaa varausta, mikä merkitsee olennaisen muotomääräyksen rikkomista. Neuvosto ei ole noudattanut EY 10 artiklan mukaista velvoitetta toimia yhteistyössä Euroopan parlamentin kanssa, koska riidanalaisissa säännöksissä sivuutetaan Euroopan parlamentille EY:n perustamissopimuksessa annettu neuvoston kanssa yhteistyössä toimivan lainsäätäjän rooli, huolimatta lainsäädäntöpäätöslauselmasta, joka annettiin 27.9.2005 kyseistä direktiiviä koskevan kuulemismenettelyn kuluessa ja jolla parlamentti kiinnitti neuvoston huomion tähän seikkaan.
   
      (1)  EYVL L 326, s. 13.